Սոցիալ-դեմոկրատների առաջնորդ Մարտին Շուլցը սեպտեմբերին կայացած ընտրություններից հետո հայտարարում էր, որ իր ղեկավարած կուսակցությունը Մերկելի կողմից ձևավորվող նոր կառավարությանը մաս չի կազմելու և հանդես է գալու ընդդիմադիր դիրքերից: Գերմանիայի նախագահ Ֆրանկ-Վալտեր Շտայնմայերը, սակայն, հորդորել էր սոցիալ-դեմոկրատներին ներքաղաքական ճգնաժամից և արտահերթ ընտրություններից խուսափելու նպատակով վերանայել այս դիրքորոշումը` բանակցություններ սկսելով իշխող դաշինքի հետ: